പാലക്കല് പള്ളിയില് വിശുദ്ധ യൂദാശ്ലീഹായുടെ തിരുനാള് ഇന്നും നാളെയും പാലക്കല്: വിശുദ്ധ മത്തായി ശ്ലീഹായുടെ നാമധേയത്തിലുള്ള ദേവാലയത്തിലെ വിശുദ്ധ യൂദാ തദേവൂസ് ശ്ലീഹായുടെ തിരുനാള് ഇന്നും നാളെയും ആഘോഷിക്കും. ഇന്നു വൈകീട്ട് അഞ്ചിനുള്ള ദിവ്യബലി, ലദീഞ്ഞ്, നൊവേന, രൂപം എഴുന്നള്ളിപ്പ് എന്നീ തിരുക്കര്മങ്ങള്ക്ക് ഫാ. ജോജു പൊറുത്തൂര് കാര്മികത്വം വഹിക്കും. തിരുനാള് ദിനമായ നാളെ രാവിലെ അഞ്ചിനും 6.15 നും വൈകീട്ട് നാലിനും അഞ്ചിനും ഏഴിനും ദിവ്യബലി, ലദീഞ്ഞ്, നൊവേന. രാവിലെ പത്തിനുള്ള ആഘോഷമായ തിരുനാള് പാട്ടുകുര്ബാനയ്ക്ക് ഫാ. ജോസ് എടക്കളത്തൂര് മുഖ്യകാര്മികത്വം വഹിക്കും. ഫാ. ജിയോ ഫ്രാന്സിസ് എടക്കളത്തൂര് സിഎംഐ തിരുനാള് സന്ദേശം നല്കും. തുടര്ന്നു തിരുനാള് പ്രദക്ഷിണം. തിരുക്കര്മങ്ങള് കോവിഡ് പ്രോട്ടോകോള് പാലിച്ചാണു നടത്തുന്നത്. തിരുനാള് ദിനത്തില് കാലത്ത് പത്തിനും ഉച്ചതിരിഞ്ഞു നാലിനും അഞ്ചിനും ഏഴിനുമുള്ള ദിവ്യബലികള് ടിസിവി ഉത്സവ്, മീഡിയ 4 ചാനലിലും പത്തിനുള്ള തിരുനാള് കുര്ബാന അതിരൂപത മീഡിയ കത്തോലിക്കയുടെ യുട്യൂബ് ചാനലിലും സംപ്രേക്ഷണം ചെയ്യും. കോവിഡ് പ്രോട്ടോകോള് പാലിക്കുന്നതിനാല് ഈവര്ഷവും ഊട്ടുസദ്യ ഉണ്ടായിരിക്കില്ല. പകരം ഇടവകയിലെ ഭവനങ്ങളിലേക്കു പലവ്യഞ്ജനങ്ങള് അടങ്ങിയ നേര്ച്ചക്കിറ്റ് കുടുംബകൂട്ടായ്മ ഭാരവാഹികള് മുഖേന എത്തിച്ചു കഴിഞ്ഞു. തിരുനാള് കാര്യപരിപാടികള്ക്കു വികാരി ഫാ. ഷാജി കൊച്ചുപുരയ്ക്കലിന്റെയും കൈക്കാരന്മാരുടെയും നേതൃത്വത്തില് കമ്മിറ്റി പ്രവര്ത്തിച്ചുവരുന്നു.